02/07/2010 | Administración LocalMunicipal
A Coruña
Servizo de Persoal
Publicación bases 1 praza Técnico Medio de Educación, C. E. 22/08, aprobadas polo Tenente de Alcalde Delegado de Persoal, por delegación da Xunta de Goberno Local, de data 9 de xuño de 2010

A presente Convocatoria Específica constitúe un desenvolvemento da Oferta de Emprego deste Concello para o ano 2008 (publicada en BOP do 12 de decembro de 2008) e réxese pola Convocatoria Unitaria para a provisión en propiedade de prazas de funcionarias/os de carreira e persoal laboral convocadas polo Concello da Coruña no ano 2009 (publicada no BOP do 9 de xuño de 2009) en aplicación do disposto na base primeira desta, e polas seguintes normas específicas: 1.–Clasificación da praza. Escala de Administración Especial. Subescala Técnica. Clase Técnicos Medios.2.–Dotación económica. As retribucións correspondentes ao Grupo A2, e demais retribucións complementarias segundo acordos adoptados pola Corporación ao respecto, e concretados na relación presupostaria.3.–Requisitos esixidos: Os aspirantes deberán reunir os seguintes requisitos: a. Estar en posesión do título de Enxeñeiro Técnico ou Diplomado Universitario. Conforme a disposición adicional quinta da lei 30/1984, do 2 de agosto, de medidas para a reforma da función pública, se considerará equivalente ao título de Diplomado universitario superar tres cursos completos de licenciatura, b. Ter a nacionalidade española, sen prexuízo do disposto no artigo 57 do Estatuto Básico do Empregado Público. c. Ter cumprimentos dezaseis anos e non exceder, no seu caso, da idade máxima de xubilación forzosa. d. Posuír a capacidade funcional para o desempeño das tarefas habituais da praza á que se aspira. e. Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.4.–Número de prazas que se convocan. Unha 5.–Sistema de selección: Concurso - Oposición.6.–Dereitos de exame: Segundo o establecido na Ordenanza Fiscal nº1 vixente no momento da convocatoria das presentes bases, esixiranse os dereitos de exame correspondentes a cada grupo ou subgrupo. Estarán exentas do pagamento da taxa, logo de xustificación de circunstancias de que se trate, a. As persoas con minusvalidez igual ou superior ao 33 por 100. b. Logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente 7.–Presentación de instancias: As instancias, solicitando tomar parte no proceso selectivo, dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais contados dende o seguinte ao da publicación do anuncio de cada convocatoria no BOLETIN OFICIAL DO ESTADO. Así mesmo, poderán remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia debera acompañarse necesariamente de: - Fotocopia do D. N. I. - Carta de Pagamento acreditativa de aboar o importe dos dereitos de exame ou resgardo do xiro postal ou telegráfico do seu abono, de acordo coa Ordenanza Fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidas/os ás probas selectivas por non reunir os requisitos esixidos. - Fotocopia compulsada do título esixido para ser admitido no presente proceso selectivo de conformidade coa normativa legal vixente. - No seu caso, a acreditación de estar en posesión da titulación que exime de efectuar o exercicio de galego. - Relación dos méritos que aleguen, enumerados segundo a orde establecida no Anexo I. Á devandita relación acompañaranse os documentos xustificativos dos méritos, orixinais ou fotocopias compulsadas.8.–Contido do proceso selectivo, forma de desenvolvemento e sistema de cualificación: Fase de concurso: Non terá carácter eliminatorio e consistirá na avaliación por parte do tribunal dos méritos que concorran en cada un dos aspirantes, para o cal se acompañarán á instancia os documentos xustificativos (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación dás instancias. Non obstante, non será necesario presentar documentos que xa se achen en poder desta Administración. Valoraranse os méritos conforme ao seguinte baremo: · Por servizos prestados na Administración Local en prazas da mesma categoría, e de natureza similar ao posto de traballo convocado, a razón de 0,20 puntos por mes. · Por servizos prestados nas Administracións Públicas en prazas da mesma categoría, e de natureza similar ao posto de traballo convocado, a razón de 0,10 puntos por mes. O máximo de puntuación por este apartado será de 3,6 puntos. Pola acreditación de asistencia a cursos de formación e perfeccionamento expedido ou homologados por organismos oficiais e directamente relacionados coas funcións propias da praza obxecto da presente convocatoria. - Cursos de menos de 10 horas de duración: 0,20 puntos - Duración comprendida entre 10 e 19 horas: 0,30 puntos. - Cursos de máis de 20 horas: 0,40 puntos. No suposto de que as certificacións non especifiquen o número de horas concederase a puntuación mínima. Non se puntuarán as xornadas, congresos ou similares. O máximo de puntuación por este apartado será de 3 puntos. - Por estar en posesión do título de linguaxe administrativa superior: 2,40 puntos - Por estar en posesión do título de linguaxe administrativa media: 1,80 puntos - Por estar en posesión do título de perfeccionamento, a súa validación, ou Celga 4: 1,20 puntos - Por estar en posesión do título de iniciación ou Celga 2: 0,60 puntos En caso de estar en posesión de distintas titulacións, valorarase unicamente o nivel máis alto de formación. A puntuación obtida nesta fase será computada na valoración final dos aspirantes que superasen a fase de oposición. A oposición constará de cinco exercicios, sendo todos eles de carácter obrigatorio e eliminatorio. O quinto exercicio terá carácter obrigatorio e non eliminatorio. Primeiro exercicio.– Consistirá en desenvolver por escrito, nun tempo máximo de dúas horas, un cuestionario de 20 preguntas con respostas curtas, determinadas polo Tribunal inmediatamente antes de celebrarse a proba e relacionado coas materias comprendidas no Anexo I desta convocatoria. Neste exercicio valorarase o contido das respostas e a capacidade de redacción así como a concreción e a claridade na exposición. O exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo Exercicio: Consistirá en desenvolver por escrito, durante un período de tres horas, dous temas de entre tres temas extraidos ao chou polo Tribunal, da Parte Especial do temario, contido no Anexo II da presente Convocatoria. Posteriormente, os aspirantes serán convocados oportunamente para a lectura do seu exercicio en sesión pública ante o tribunal, que o cualificará valorando os coñecementos, a claridade, a orde de ideas e a calidade da expresión escrita, así como a súa forma de presentación e exposición. No desenvolvemento da lectura, o tribunal poderá realizar preguntas ao aspirante en relación co seu exercicio. Cada membro do tribunal disporá de fotocopias dos exercicios para cotexar a lectura efectuada polo aspirante. A cualificación global deste exercicio será de 0 a 20 puntos. Cada tema cualificarase de 0 a 10 puntos, sendo preciso alcanzar un mínimo de cinco puntos en cada un dos temas para superalo, sendo eliminados aqueles aspirantes que non a obteñan. Posteriormente efectuarase a media entre ambos os dous, que será a puntuación da proba. O Tribunal determinará o nivel de coñecementos esixidos para alcanzar a puntuación mínima. Terceiro exercicio.–De carácter práctico, consistente na realización, durante un período de dúas horas dun suposto práctico, de contido técnico, a elixir entre dous, que proporá o Tribunal inmediatamente antes do comezo do exercicio. Os supostos formulados polo Tribunal versarán sobre os contidos das materias comprendidas na Parte Especial do Anexo II desta Convocatoria. Este exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Cuarto exercicio.–Consistirá na tradución directa e/ou inversa dun ou varios textos, en castelán ou galego, nun tempo máximo de 1 hora. Os textos serán elixidos polo Tribunal inmediatamente antes de celebrarse a proba, correspondéndolle ao Tribunal determinar o nivel de coñecementos esixidos para superar a proba. O presente exercicio puntuarase como apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Quinto exercicio.–De carácter obrigatorio e non eliminatorio, consistirá no manexo de ordenador a nivel de usuaria/ou. Para esta proba utilizaranse ferramentas informáticas (Windows XP, Officce97 e Openoffice 3), durante un tempo máximo de trinta minutos. Este exercicio será puntuado de 0 a 3. O Tribunal determinará o nivel de coñecementos esixidos para alcanzar a puntuación mínima. Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no Taboleiro de Edictos deste Concello, a través do teléfono de información municipal 010 (981184278 para chamadas fóra do termo municipal) e na páxina web do Concello da Coruña, (www.coruna.es/oposiciones) sen prexuízo de calquera outro medio de difusión que se considere oportuno. Cualificación final.–As cualificacións dos aspirantes aprobados en cada un dos exercicios serán publicadas no Taboleiro de Anuncios deste Concello e no seu lugar de celebración o mesmo día en que se faga a cualificación así como na paxína web do Concello da Coruña. Previamente á fase de oposición, o tribunal procederá á baremación da fase de concurso e publicarase na páxina web do Excmo. Concello de A Coruña, con indicación da puntuación obtida por cada aspirante. Contra a baremación, os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da baremación. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva na páxina web do Excmo. Concello da Coruña. Contra esta resolución, poderán as/os interesadas/os interpoñer recurso de alzada conforme o previsto no art.114 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A orde de prelación dos aspirantes que superen o proceso selectivo realizarase de acordo coa suma das puntuacións obtidas nas fases de oposición e de concurso, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo o número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º A nota máis alta no primeiro exercicio da fase de oposición 2º A nota máis alta no segundo exercicio da fase de oposición 3º A nota máis alta no terceiro exercicio da fase de oposición. TEMA 1.–A Constitución Española de 1978. Estrutura. Título Preliminar. Reforma Constitucional. TEMA 2.–O Estatuto de Autonomía de Galicia. As institucións da Comunidade Autónoma: O Parlamento. O Consello da Xunta. O Presidente. TEMA 3.–A Lei: Concepto e clases. Disposicións normativas con forza de lei. O Regulamento: concepto. Clasificación dos regulamentos. TEMA 4.–O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. TEMA 5.– O procedemento administrativo; Iniciación, ordenación, instrución e terminación. TEMA 6.–Finalización do procedemento: a obriga de resolver. O silencio administrativo. TEMA 7.–Os recursos administrativos. Concepto e clases, requisitos xerais. Os recursos ordinarios. TEMA 8.–O municipio. Elementos. Territorio e poboación. TEMA 9.–Municipios de Gran Poboación: O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: Composición e atribucións. O Concello Pleno. Composición e competencias. As Comisións Informativas. TEMA 10.–A Lei 7/2007 do 12 de abril do Estatuto Básico do Empregado Público. Clases de funcionarias/os. Situacións administrativas. Réxime disciplinario. TEMA 11.–Dereitos e deberes dos funcionarias/os locais. Código de conduta das/vos empregadas/os públicas/os. Réxime de incompatibilidades. TEMA 12.–A Lei de Contratos do sector público: A contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos. A forma de contratación administrativa e os sistemas de selección do contratista. A formalización dos contratos. Os contratos menores. TEMA 13.–Facendas Locais: A Lei reguladora das Facendas Locais. Os recursos das Facendas Locais. Taxas e prezos públicos. TEMA 14.–Politicas de igualdade. Medidas de conciliación da vida laboral e familiar. TEMA 15.–A educación na Constitución Española. Principios básicos do sistema educativo TEMA 16.–Distribución de competencias educativas entre o Estado e as Comunidades Autónomas. Competencias educativas na Comunidade Autónoma de Galicia. TEMA 17.–O dereito á educación. A Lei Orgánica 8/1985, do 3 de xullo, reguladora do dereito á educación, e o seu desenvolvemento. Principios básicos. TEMA 18.–A Lei Orgánica 2/2006, do 3 de maio, de Educación. Estrutura do sistema educativo español. Desenvolvemento lexislativo básico. Aspectos básicos do desenvolvemento curricular. TEMA 19.–A participación social no sistema educativo. Niveis e estruturas de participación TEMA 20.–Educación infantil. Desenvolvemento lexislativo da etapa. Principios xerais, estrutura e organización. TEMA 21.–Educación primaria. Desenvolvemento lexislativo da etapa. Principios xerais, estrutura e organización. TEMA 22.–Educación secundaria obrigatoria. Desenvolvemento lexislativo da etapa. Principios xerais, estrutura e organización. TEMA 23.–O bacharelato. Desenvolvemento lexislativo da etapa. Principios xerais, estrutura e organización. TEMA 24.–A formación profesional. Desenvolvemento lexislativo da etapa. Principios xerais, estrutura e organización. TEMA 25.–Ensinanzas de réxime especial: ensinanzas artísticas, de idiomas e deportivas. TEMA 26.–Educación de persoas adultas. Obxectivos e principios e organización. Enfoques e tendencias. Ensinanzas postobrigatorias. O ensino a distancia. TEMA 27.–Atención á diversidade: o alumnado con necesidades específicas de apoio educativo. A compensación das desigualdades en educación. TEMA 28.–O sistema universitario español. O espazo europeo de educación (Plan Bolonia). TEMA 29.–A normalización lingüística na Comunidade Autónoma de Galicia. TEMA 30.–O centro escolar. Organización xeral. Organización pedagóxica. TEMA 31.–O proxecto educativo, a programación xeral anual, o regulamento de réxime interno e a memoria do centro. TEMA 32.–Dereitos e deberes dos alumnos. TEMA 33.–Competencias educativas municipais obrigatorias. Coordinación con outras administracións públicas. Actuacións e servizos municipais de carácter educativo de prestación voluntaria polos Concellos. Principios e ámbitos de actuación. TEMA 34.–A organización da actividade educativa municipal. Modelos de xestión. Coordinación intramunicipal. TEMA 35.–A xestión municipal da conservación e mantemento de edificios destinados a centros públicos de educación. Réxime xurídico aplicable á contratación das obras, servizos e subministracións. A vixilancia e conserxaría dos colexios públicos de educación infantil e primaria. Funcións e tarefas. TEMA 36.–Intervención municipal na escolarización. Intervención dos Concellos na construción de centros: o mapa escolar. Participación municipal na vixilancia da escolarización obrigatoria e o absentismo escolar. TEMA 37.–A participación social na educación no municipio. O Consello Escolar Municipal. Representantes municipais nos consellos escolares dos centros. Asociacións de pais. Outras iniciativas de participación. TEMA 38.–A educación infantil na lexislación estatal. Descrición da etapa. Ciclos. Obxectivos e curriculum. TEMA 39.–A educación infantil na Comunidade Autónoma de Galicia. Regulación legal autonómica. Modelos de escolas infantís na Comunidade Autónoma de Galicia. TEMA 40.–A participación dos municipios na educación infantil. Regulación. Sistemas de xestión. Coordinación con outras administracións. TEMA 41.–A educación infantil nos municipios. Mapa escolar de escolas infantís: criterios de localización e problemática xeral. TEMA 42.–O Regulamento de Organización e funcionamento da Rede de Escolas Infantís Municipais de A Coruña. Estrutura, principios básicos e contido. TEMA 43.–Réxime económico das escolas infantís municipais. Sistemas de financiamento municipal. Criterios de fixación de tarifas dos usuarios. Presupostos e memorias económicas. TEMA 44.–O funcionamento das escolas infantís. Organización interna: proxecto educativo, regulamento de réxime interno, programación anual e memoria. TEMA 45.–Decreto 329/2005, do 28 de xullo, da Consellería de Familia, Xuventude, Deporte e Voluntariado, pola que se regulan os centros de menores e os centros de atención á infancia: requisitos estruturais, funcionais, materiais e organizativos das escolas infantís de 0 a 3 anos. TEMA 46.–Escolas municipais de música. Regulación estatal e da Comunidade Autónoma de Galicia: creación e funcionamento. Sistemas de xestión e financiamento. Obxectivos e organización das ensinanzas. TEMA 47.–Criterios de planificación da actuación municipal no ámbito educativo. Deseño e avaliación de programas educativos municipais. Principios e campos de actuación. TEMA 48.–Modelos de programación educativa municipal: programas de coñecemento da cidade, visitas, itinerarios e rutas urbanas. TEMA 49.–Modelos de programación educativa municipal: programas de promoción da escola, a música, o teatro e a lectura. TEMA 50.–Modelos de programación educativa municipal: programas de educación para o ocio e o deporte. TEMA 51.–Modelos de programación educativa municipal: programas de promoción de novas tecnoloxías da comunicación. Redes de intranet educativa e páxinas web educativas municipais. TEMA 52.–Modelos de programación educativa municipal: programas de información e orientación sobre estudios e profesións. TEMA 53.–Modelos de programación educativa municipal: programas municipais de educación ambiental no medio urbano. TEMA 54.–Modelos de programación educativa municipal: educación e emprego. Programas de fomento da cultura emprendedora. TEMA 55.–Modelos de programación educativa municipal: programas de educación para a saúde, educación sexual e prevención de drogodependencias. TEMA 56.–Modelos de programación educativa municipal: programas de fomento da igualdade de xénero. TEMA 57.–Modelos de programación educativa municipal: programas e servizos que promovan a conciliación laboral e familiar. TEMA 58.–O papel das organizacións supramunicipais na promoción da acción educadora dos municipios: a Federación Española de Municipios e Provincias, a Federación Galega de Municipios e Provincias e O Eixo Atlántico. TEMA 59.–A Lei de Prevención de Riscos Laborais: ambito de aplicación. Dereitos e obrigas. Organos de representación en materia preventiva: Delegados de Prevención e Comité de Seguridade e Saúde. TEMA 60.–A Lei Orgánica 15/1999, do 13 de decembro, de Protección de Datos de Carácter Persoal. Disposicións xerais: Obxecto. Ámbito de aplicación. Definicións. Principios da protección de datos A Coruña, 09 de xuño de 2010 A XUNTA DO GOBERNO LOCAL, P. D. 0 TENENTE DE ALCALDE DELEGADO DE PERSOAL, Fdo. José Federico Nogueira Fernández.